Miren Basaras

Miren Basaras Ibarzabal (Bilbo, 1968) euskal mikrobiologoa da. Euskal Herriko Unibertsitatean egiten du lan irakasle Bizkaiko Medikuntza eta Erizaintza Fakultateko Immunologia, Mikrobiologia eta Parasitologia sailean. 2020ko martxoaren 22tik ia astero idazten du berria egunkarian pandemiaren jarraipena egiteko, eta aditu gisa duen ikuspuntua azaltzeko.

 Bizitza 
Euskal Herriko Unibertsitatean doktoratu zen 1995ean. Doktore-tesia, Detección de RNA en la infección por VHC. Implicación en la terapéutica de las hepatitis crónicas izenburukoa, Ramón Cisterna doktore katedradunaren zuzendaritzapean egin zuen. Harekin hasi zen lanean Euskal Herriko Unibertsitatean.

Gaur egun EHUko irakaslea eta ikertzailea da. Hainbat doktore-tesi zuzendu ditu, baita zenbait liburu eta zientzia-artikulu argitaratu ere.

 Liburuak 
 Mikrobiologia medikoa (2004, EHU). Egilekidea: Adelaida Umaran.
 Desafíos de la Microbiología. Libro homenaje al profesor Ramón Cisterna Cancer (2018, EHU). Egilekidea: Lucila Madariaga.

 Erreferentziak 

 Kanpo estekak 
 Ane Galarragaren elkarrizketa Berriarako.
 Miren Basaras Ibarzabal-ek Berria egunkarian idatzitako kolaborazioak. (Koronabisurari buruz, 50etik gora artikulu)
Elkarrizketa: Pandemiak loa galarazi dit niri ere Berria, 2021.12.03

Kategoria:Euskal Herriko mikrobiologoak
Kategoria:Euskal Herriko Unibertsitateko irakasleak
Kategoria:Bilbotarrak